
Eucaristía é Xesucristo ONTE, HOXE e para SEMPRE

1. VER: “Iso é imposible”
- Moitas veces non nos poñemos a facer as cousas porque nos parecen imposibles. Cantas veces, con todo, temos dito isto é imposible e logo puidemos realizalas.     
                                    
                                    Realizaches algo que che parecía imposible? 

2. XULGAR: Xesús fai o imposible
- No evanxeo de hoxe, Xesús ve con fame a xente que acudiu a escoitalo e dilles aos apóstolos: “Dádelles vós para comer”. Xesús toma os cinco pans e os dous peixes que tiñan e fai o milagre de dar para comer a aquela multitude. A alimentación dos cinco mil: https:// youtu. be/ h68_ w3 NV3 gM 

QUE NOS QUERE DICIR? 
1. Xesús fai o milagre de compartir. Os apóstolos crían que a solución é que se fosen e cada un comese o que puidese. Xesús dá outra solución: realizar un milagre. Cal? Compartir cada un o pouco ou moito que teña.
*Cada un foi poñendo o pouco que tiñan e entre todos logrouse o milagre.
*Cantos milagres podemos facer hoxe ante o problema da fame, da acollida de ucraínos, a carencia de recursos ante a subida da luz e do gas. Xesús veu demostrar que outro mundo é posible se compartimos. 
2. Pero Xesús fai outro milagre que parece imposible. Algúns só cren o que poden ver ou tocar por iso a fe resúltalle rexeitable. Pois Xesús fai posible o imposible: queda connosco para sempre nun anaco de pan. E ese PAN con maiúsculas o sacerdote párteo e reparte na eucaristía para que sexa alimento para todos, de forma que a nosa fe sexa máis forte.
*Na Eucaristía Xesús fai posible o imposible. A Eucaristía é ONTE (Xesús tomou o pan e converteuno no seu Corpo), é HOXE (hoxe o sacerdote ao bendicir o Pan fai a Xesús presente) e é SEMPRE (Xesús sempre acudirá á cita da eucaristía). Un milagre, “posible” ou “imposible”.
Receita tradicional, Verbo Divino 2022, reflexión: https://youtu.be/mSU-QVxh26A
Que che parecen estes dous milagres: 
multiplicar o pan e a eucaristía?

3. ACTUAR: Xesús quere hoxe seguir multiplicando
- Lembra que hoxe é o día do SI, aprendemos a compartir o pouco que temos. - Mirade se ao voso lado hai persoas con carencias e que podedes compartir. -Falade co equipo de Cáritas da comunidade e colaborade con eles. - Aprendede a ser pan para os demais, a compartir, a saciar tantas “fames”. - Valora a Eucaristía do domingo, Xesús quere reunirse contigo e desexa alimentar a túa fe. Vai en familia e aprenderedes a ser pan partido e compartido. - Xesús está preto de ti, acode a El cando non ves solución a algo. El nunca che vai fallar. – Organizade unha visita a Xesús, rezando un momento ante El.
                                                                   -Estás aquí, Jesed (Canto a la Eucaristía): 
                                  https://www.youtube.com/watch?v=hwRGk-   f11m/s 
LECTURAS
XÉNESE 4, 18-20: Ofreceu pan e viño.

Naqueles días, Melquisedec, rei de Salén, sacerdote do Deus altísimo, sacou pan e viño, e bendiciuno dicindo:

 «Bendito sexa Abrán polo Deus altísimo, creador de ceo e terra; bendito sexa o Deus altísimo, que che entregou os teus inimigos». 

E Abrán deulle o décimo de todo. Palabra do Señor. 

SALMO 109: R/.

   Te es sacerdote eterno, segundo o rito de Melquisedec.  


1ª CORINTIOS 11,23-26: Cada vez que comedes e bebedes, proclamades a morte do Señor. 

Irmáns: Eu recibín unha tradición, que procede do Señor e que canda min vos transmitín: que o Señor Xesús, na noite en que ía ser entregado, tomou pan e, pronunciando a Acción de Grazas, partiuno e dixo:

 «Isto é o meu corpo, que se entrega por vós. Facede isto en memoria miña». O mesmo fixo co cáliz, despois de cear, dicindo: «Este cáliz é a nova alianza no meu sangue; facede isto cada vez que o bebades, en memoria miña». 

Por iso, cada vez que comedes deste pan e bebedes do cáliz, proclamades a morte do Señor, ata que volva.


LUCAS 9, 11b-17: Comeron todos e se saciaron. 

	
Narrador: Naquel tempo, Xesús púxose a falar ao xentío do reino de Deus e curou os que o necesitaban. Caía a tarde, e os Doce achegáronselle a dicirlle:

Apóstolos: -Despide a xente; que vaian ás aldeas e casaríos do redor a buscar aloxamento e comida, porque aquí estamos en claro.

Narrador: El contestoulles:

Xesús: - Dádelles vós para comer.

Narrador: Eles replicáronlle:

Apóstolos: -Non temos máis que cinco pans e dous peixes; a non ser que vaiamos comprar para comer para todo este xentío.

Narrador: Porque eran uns cinco mil homes. Xesús díxolles aos seus discípulos:

Xesús: - Dicídelles que senten en grupos duns cincuenta.

Narrador: Fixérono así, e todos sentaron. El, tomando os cinco pans e os dous peixes, alzou a mirada ao ceo, pronunciou a bendición sobre eles, partiunos e deullos aos discípulos para que llos servisen á xente. Comeron todos e se saciaron, e colleron as sobras: doce cestos.

Palabra del Señor
			 (Narrador-Apóstolos-Xesús).




